钦定古今图书集成/明伦汇编/官常典/第700卷 > 《答李诚父书》前人
## 钦定古今图书集成/明伦汇编/官常典/第700卷 > 《答李诚父书》前人

副本垂示，极感不外之意，三复以还，伏念顷侍先生
教诲，所论无非此事，感念畴昔，不胜悲叹！又喜家学
有传，遂为世用，有以慰九原之思也。首章所论，乃古
今不易之常道，而在今日尤为要切。然自世俗观之，
不以为迂阔之常，谈道学之邪气者鲜矣。尊兄既发
其端，此必已为彼等所恶，然吾所以告君之道，无以
“易此，则亦何顾于彼。但当守此一言，以为平生议论
之本。他日论事，每每拈出此个话头，不论甚事，都从
此话上推出去，则百病之根无所藏匿，而于人主所
以反躬正事之几，亦约而易操矣。若把此话别为一
事，而当世之弊又自各为一事，则内外精粗不相统
属，而真不免乎迂阔之讥矣。切望勿”忘此言，每见必须拈出，常令接续，无少间断，则久久自见效矣。恢复
一事，以今事力，固难妄动，然此意则不可忘。顷见先
生亦常常说，今日但当将“‘不共戴天’四字，贴在额头
上，不知有其他，是第一义。”今观老兄所论，亦得此意。
但当因此便陈内修政事之意，而稍指切今日晏安
放倒之弊，乃为有力耳。至于分察职事，计亦默有所
处。此则大要在于详审，勿徇偏词为善，而覆护善人，
掩其疵疾之意，亦不可忘耳。又其大本则欲正人者，
必先正己，况欲正君，而可自有不正之累耶？此在高
明处之，必已素定，既承下问，不容不尽耳。